తెలంగాణలో మహిళా తహసీల్దార్ దారుణహత్య WATCH LIVE TV
2.5 అడుగుల గణపయ్యకి సచిన్ పూజలు
భారత క్రికెట్ దిగ్గజం సచిన్ తెందుల్కర్ 2.5 అడుగుల బొజ్జ గణపయ్యకి ప్రత్యేక పూజలు నిర్వహించారు
TNN | Updated:
Sep 2, 2017, 06:22PM IST
భారత క్రికెట్ దిగ్గజం సచిన్ తెందుల్కర్ 2.5 అడుగుల బొజ్జ గణపయ్యకి ప్రత్యేక పూజలు నిర్వహించారు. ముంబయిలోని గుర్గాన్ ప్రాంతంలో కేశ్వాజీ నాయక్ చావ్ ఏర్పాటు చేసిన వినాయకుడ్ని సచిన్ తాజాగా దర్శించుకున్నారు. దాదాపు 150 జనవాసాల మధ్య ఏటా ఏర్పాటు చేసే ఈ విగ్రహానికి చాలా మహిమ ఉంటుందని భక్తుల విశ్వాసం. ముంబయిలో అన్ని విగ్రహాల కంటే ముందు ఈ చిన్న బొజ్జ గణపయ్యనే తొలుత ప్రతిష్ఠించనున్నట్లు వినికిడి.
ఈ విగ్రహాన్ని ఏర్పాటు చేసే కేశ్వాజీ నాయక్ చావ్&zwnj; ఉత్సవ కమిటీకి శతాబ్దాల చరిత్ర ఉంది. ఈ కమిటీ ఆధ్వర్యంలోనే తొలుత స్వాతంత్ర్య సమరయోధుడు బాలగంగాధర్ తిలక్ గణేశ్ ఉత్సవాన్ని జరిపినట్లు స్థానికులు చెప్తుంటారు. అక్కడ ఎలాంటి లౌడ్ స్పీకర్లు.. హంగులు, ఆర్భాటాలు ఉండవు. సంప్రదాయబద్ధంగా భక్తులు పూజలు నిర్వహించి చివరికి నిమజ్జనం చేస్తారు.